
DR.31.7.2001 45 

dalam amalannya tidaklah sepenuhnya bebas. Kerajaan mempunyai kepentingan dan 
sebab itu kita agak terkilan sedikit dengan proses pendaftaran pemilih yang berlaku 
pada tahun ini. Pada masa-masa yang lalu, pendaftaran pemilih boleh dibuat di pejabat 
pos, di pejabat-pejabat sementara, di dewan-dewan orang ramai, bahkan diberi juga 
hak atau peluang kepada parti-parti politik untuk membantu proses pendaftaran pemilih. 
Tetapi pada tahun ini, amalannya agak disempitkan lagi dan mendukacitakan terdapat 
tempat-tempat pendaftaran pemilih ini dibuat di rumah setiausaha-setiausaha JKK. 

Saya mempunyai senarai nama pengerusi atau setiausaha-setiausaha JKK 
yang dijadikan sebagai pusat pendaftaran pemilih. Kita tahulah dalam masyarakat kita, 
oleh kerana kita menerima kepelbagaian parti politik dan sentimen yang ditunjukkan 
oleh UMNO terhadap ahli-ahli mereka begitu kuat untuk anti kepada rakyat yang bukan 
ahli mereka. lni telahpun mengganggu proses pendaftaran itu. lni saya rasa menyalahi 
dengan demokrasi. Saya mengharapkan bahawa amalan yang dibuat pada tahun ini 
tidak akan berulang lagi. Mereka boleh memilih - saya tidak membantah kalau 
pendaftaran itu dibuat di pejabat penghulu umpamanya - tapi bukan di pejabat JKK, di 
rumah JKK. JKK ini UMNO, 120% UMNO. Sebab itu, saya mengatakan saya tidak 
membantah kalau ianya dibuat di rumah penghulu, di rumah imam, atau di Pejabat 
Imam kalau di luar bandar. Tetapi, jangan menampakkan sangat tentang tempat-tempat 
yang memang politik. lni akan menafikan hak kebebasan dan keadilan seseorang 
pemilih yang ingin mendaftarkan nama mereka sebagai pemilih. 

Dr. Syed Azman bin Syed Ahmad Nawawi: [Bangun] 

Timbalan Yang di-Pertua [Datuk Lim Si Cheng]: Yang Berhormat, Yang 
Berhormat, Kuala Terengganu bangun. 

Dr. Syed Azman bin Syed Ahmad Nawawi: Terima kasih Tuan Yang di­
Pertua. Saya ingin sedikit penjelasan daripada Yang Berhormat Dato' Ketua 
Pembangkang mengenai ketelusan SPR ini kerana pengalaman di negeri Terengganu 
pada tahun 1990, pilihan raya 1990 di mana UMNO telah membawa pengundi­
pengundi hantu, apa yang mereka sebut sebagai projek "Isuzu" di mana begitu mudah 
di Parlimen Marang, lebih daripada 200 orang pekerja-pekerja di sebuah kilang di 
Kuantan, di Pekan, di mana satu kilang dipindahkan sebagai pengundi di Parlimen 
Marang. Kita telahpun membuat laporan polis pada waktu itu. Dengan bukti-bukti yang 
nyata kita menahan pengundi-pengundi yang dipindahkan. 

Apa yang berlaku adalah kita pula dipersalahkan oleh pihak berkuasa dan 
saya rasa begitu juga apa yang berlaku di Lunas di mana pada hari mengundi, begitu 
banyak bas yang ditahan. Apa yang berlaku adalah di sebaliknya di mana dengan bukti 
yang ada, kami daripada PAS dan jt1ga pembangkang ini diseretkan pula ke 
mahkamah. Jadi, ini suatu yang saya rasa mungkin Yang Berhormat Dato' K~tua 
Pembangkang boleh memberikan sedikit penjelasan dari segi peranan yang dimainkan 
ataupun begitu kuku besinya pemimpin-pemimpin UMNO dalam melaksanakan untuk 
pengekalan pemerintahan mereka. 

Dato' Haji Fadzil bin Md. Noor: Ya, Tuan Yang di-Pertua, memanglah 
sepertimana yang disebutkan oleh Yang Berhormat bagi Kuala Terengganu ini perkara­
perkara pengundi hantu ini bukan hanya berlaku di Likas tetapi sebelum Likas iaitu di 
Lunas, sebelum itu di Marang. Cuma di Lunas ini oleh kerana petugas-petugas kita, 
pembangkang, aktif dan dapat mengesan muka-muka pengundi hantu itu, maka 
dapatlah ditahan mereka daripada menjalankan proses pengundian yang tidak sah bagi 
mereka. Tetapi, malangnya sebagaimana yang disebutkan oleh Yang Berhormat bagi 
Kuala Terengganu, mereka yang bertindak untuk membetulkan keadaan berdasarkan 
kepada undang-undang, mereka pula yang didakwa di mahkamah. 

lni menyebabkan kerajaan pun kadang-kadang, polis pun dok bersungut orang 
tidak mahu, tidak berani hendak membuat report, tidak berani hendak menjadi saksi. 
Kadang-kadang bila dia buat report, orang yang buat report itu yang kena, kena diambil 
tindakan. Orang yang bertindak untuk menghalang berlakunya penyelewengan dalam 
pilihan raya, orang itu pula yang didakwa di mahkamah. Jadi, inilah yang dikatakan 
amalan songsang yang sedang dilakukan oleh UMNO dan Barisan Nasional. 

Tuan Haji Muhyidin bin Haji Abdul Rashid: [Bangun] 

Timbalan Yang di-Pertua [Datuk Lim Si Cheng]: Yang Berhormat, Hulu 
Terengganu bangun. 



dalam amalannya tidaklah sepenuhnya bebas. Kerajaan mempunyai kepentingan dan sebab itu kita agak terkilan sedikit dengan proses pendaftaran pemilih yang berlaku pada tahun ini. Pada masa-masa yang lalu, pendaftaran pemilih boleh dibuat di pejabat pos, di pejabat-pejabat sementara, di dewan-dewan orang ramai, bahkan diberi juga hak atau peluang kepada parti-parti politik untuk membantu proses pendaftaran pemilih. Tetapi pada tahun ini, amalannya agak disempitkan lagi dan mendukacitakan terdapat tempat-tempat pendaftaran pemilih ini dibuat di rumah setiausaha-setiausaha JKK. Saya mempunyai senarai nama pengerusi atau setiausaha-setiausaha JKK yang dijadikan sebagai pusat pendaftaran pemilih. Kita tahulah dalam masyarakat kita, oleh kerana kita menerima kepelbagaian parti politik dan sentimen yang ditunjukkan oleh UMNO terhadap ahli-ahli mereka begitu kuat untuk anti kepada rakyat yang bukan ahli mereka. lni telahpun mengganggu proses pendaftaran itu. lni saya rasa menyalahi dengan demokrasi. Saya mengharapkan bahawa amalan yang dibuat pada tahun ini tidak akan berulang lagi. Mereka boleh memilih- saya tidak membantah kalau pendaftaran itu dibuat di pejabat penghulu umpamanya- tapi bukan di pejabat JKK, di rumah JKK. JKK ini UMNO, 120% UMNO. Sebab itu, saya mengatakan saya tidak membantah kalau ianya dibuat di rumah penghulu, di rumah imam, atau di Pejabat Imam kalau di luar bandar. Tetapi, jangan menampakkan sangat tentang tempat-tempat yang memang politik. lni akan menafikan hak kebebasan dan keadilan seseorang pemilih yang ingin mendaftarkan nama mereka sebagai pemilih. Dr. Syed Azman bin Syed Ahmad Nawawi: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat, Kuala Terengganu bangun. Dr. Syed Azman bin Syed Ahmad Nawawi: Terima kasih Tuan Yang di Pertua. Saya ingin sedikit penjelasan daripada Yang Berhormat Dato' Ketua Pembangkang mengenai ketelusan SPR ini kerana pengalaman di negeri Terengganu pada tahun 1990, pilihan raya 1990 di mana UMNO telah membawa pengundi pengundi hantu, apa yang mereka sebut sebagai projek "Isuzu" di mana begitu mudah di Parlimen Marang, lebih daripada 200 orang pekerja-pekerja di sebuah kilang di Kuantan, di Pekan, di mana satu kilang dipindahkan sebagai pengundi di Parlimen Marang. Kita telahpun membuat laporan polis pada waktu itu. Dengan bukti-bukti yang nyata kita menahan pengundi-pengundi yang dipindahkan. Apa yang berlaku adalah kita pula dipersalahkan oleh pihak berkuasa dan saya rasa begitu juga apa yang berlaku di Lunas di mana pada hari mengundi, begitu banyak bas yang ditahan. Apa yang berlaku adalah di sebaliknya di mana dengan bukti yang ada, kami daripada PAS dan jt1ga pembangkang ini diseretkan pula ke mahkamah. Jadi, ini suatu yang saya rasa mungkin Yang Berhormat Dato' K~tua Pembangkang boleh memberikan sedikit penjelasan dari segi peranan yang dimainkan ataupun begitu kuku besinya pemimpin-pemimpin UMNO dalam melaksanakan untuk pengekalan pemerintahan mereka. Dato' Haji Fadzil bin Md. Noor: Ya, Tuan Yang di-Pertua, memanglah sepertimana yang disebutkan oleh Yang Berhormat bagi Kuala Terengganu ini perkara perkara pengundi hantu ini bukan hanya berlaku di Likas tetapi sebelum Likas iaitu di Lunas, sebelum itu di Marang. Cuma di Lunas ini oleh kerana petugas-petugas kita, pembangkang, aktif dan dapat mengesan muka-muka pengundi hantu itu, maka dapatlah ditahan mereka daripada menjalankan proses pengundian yang tidak sah bagi mereka. Tetapi, malangnya sebagaimana yang disebutkan oleh Yang Berhormat bagi Kuala Terengganu, mereka yang bertindak untuk membetulkan keadaan berdasarkan kepada undang-undang, mereka pula yang didakwa di mahkamah. lni menyebabkan kerajaan pun kadang-kadang, polis pun dok bersungut orang tidak mahu, tidak berani hendak membuat report, tidak berani hendak menjadi saksi. Kadang-kadang bila dia buat report, orang yang buat report itu yang kena, kena diambil tindakan. Orang yang bertindak untuk menghalang berlakunya penyelewengan dalam pilihan raya, orang itu pula yang didakwa di mahkamah. Jadi, inilah yang dikatakan amalan songsang yang sedang dilakukan oleh UMNO dan Barisan Nasional. Tuan Haji Muhyidin bin Haji Abdul Rashid: [Bangun]. Timbalan Yang di-Pertua [Datuk Lim Si Cheng]: Yang Berhormat, Hulu Terengganu bangun.